Māris Gulbis (basketbolists)

Māris Gulbis (dzimis  Rīgā) ir bijušais latviešu basketbolists un treneris, spēlēja uzbrucēja pozīcijā. Karjeras pēdējās sezonas pārstāvēja Latvijas—Igaunijas Basketbola līgas un Latvijas Basketbola līgas (LBL) klubu VEF Rīga, taču visvairāk sezonu spēlējis BK Ventspils sastāvā. Seškārtējs LBL čempions un trīskārtējs Latvijas—Igaunijas Basketbola līgas čempions. Bijis Latvijas basketbola izlases spēlētājs. 2025. gadā apstiprināts par VEF fārmkluba RSU/VEF galveno treneri.

M. Gulbja jaunākais brālis Mārtiņš Gulbis arī ir spēlējis basketbolu, bet ātri izvēlējies kļūt par treneri. Šobrīd — Latvijas sieviešu izlases galvenais treneris, kā arī apstiprināts par VEF Rīga galveno treneri, būs treneris komandā, kurā spēlē viņa brālis. Sportisti ir arī abu brāļu vecāki: tēvs spēlējis basketbolu, bet māte Anita Gulbe bijusi volejboliste, pārstāvējusi PSRS izlasi.

 Karjera 
Karjeras laikā M. Gulbis ir pārstāvējis daudzus LBL klubus, spēlējis arī Lietuvā un Portugālē. 2014. un 2018. gadā kopā ar BK Ventspils kļuva par Latvijas čempionu, bet 2013. gadā uzvarēja Baltijas Basketbola līgā. BK Ventspils sastāvā M. Gulbis bija viens no komandas līderiem, bijis arī tās kapteinis. 2020.—2021. gada Latvijas—Igaunijas līgas sezonas sākumā saņēma oktobra mēneša labākā spēlētāja balvu (šajā laika posmā guva vidēji 29,4 punktus spēlē).Gulbis atzīts par LIBL oktobra mēneša labāko spēlētāju TVnet

2021. gada vasarā M. Gulbis pievienojās Latvijas čempionvienībai VEF Rīga, kurā bija spēlējis vienu sezonu pirms vairāk nekā 10 gadiem. Arī VEF sastāvā kļuvis gan par Latvijas—Igaunijas Basketbola līgas, gan LBL čempionu.

M. Gulbis ir spēlējis Latvijas U-20 izlasē, taču ilgstoši netika pārstāvējis Latvijas pieaugušo izlasi. 2020. gadā viņam izdevās piedzīvot debiju izlases sastāvā, pirmo spēli 2021. gada Eiropas čempionāta kvalifikācijas spēlē pret Bosniju un Hercegovinu aizvadot 34 gadu vecumā.Māris Gulbis: Ar bulgāriem mūs gaida smaga spēle līdz pēdējām minūtēm Diena

Uzreiz pēc spēlētāja karjeras beigām pievērsies trenera darbam un 2025. gada vasarā tika apstiprināts par VEF fārmkluba RSU/VEF galveno treneri.

 Atsauces 

 Ārējās saites 

Kategorija:1985. gadā dzimušie
Kategorija:Rīgā dzimušie
Kategorija:Latvijas basketbolisti
Kategorija:Spēka uzbrucēji
Kategorija:Latvijas basketbola treneri